འི་ལན་དང་༑  ལུང་དང་འགལ་བ་སྤང་བ་དང་། རྩོད་པ་སྤང་བ་དང་། དོན་བསྡུ་བའོ།  ། སྙིང་རྗེ་བསྒོམ་པའི་ཡུལ་མ་ཡིན་པ་མི་འཐད་པ་སྤང་བ་ལ་གཉིས། ཡུལ་མེད་པའི་རྩོད་པ་དང་།  ཡུལ་སེམས་ཅན་དུ་བསྒྲུབ་པའོ།  ། དེ་ལ་གཉིས། དགོས་པ་བཏགས་པ་ཙམ་འཐད་པ་དང་། རྩོད་པ་སྤང་བའོ། ། དེ་ལ་བཞི། རྫས་སུ་གྲུབ་པའི་གང་ཟག་ལ་མི་ལྟོས་པ་དང་། བཏགས་པ་ཙམ་སྤང་བྱ་མ་ཡིན་པ་དང་། རང་གིས་ཚིག་དང་འགལ་བ་སྤང་བ་དང་། མཚུངས་པ་དགོད་པ་སྤང་བའོ། ། དྲན་པ་ཉེ་བར་བཞག་པའི་སྒོ་ནས་བདག་མེད་པ་བསྒོམ་པ་རྒྱས་པར་བཤད་པ་ལ་བཞི། ལུས་དང་། ཚོར་བ་དང་། སེམས་དང་། ཆོས་དྲན་པ་ཉེ་བར་བཞག་པའོ། ། དང་པོ་ལ་གསུམ། ཡན་ལག་སོ་སོ་ཡུལ་མ་ཡིན་པ་དང་། ཡན་ལག་ཅན་གྱིས་རྫས་མ་གྲུབ་པ་དང་། སྤྱིའི་དོན་བསྡུ་བའོ། ། བར་པ་ལ་ལྔ། ཡན་ལག་རྣམས་ལ་ཆའི་གནས་པ་མི་འཐད་པ་དང་། བདག་ཉིད་ཐམས་ཅད་ཀྱིས་གནས་པ་མི་འཐད་པ་དང་༑  ཚད་མས་ངེས་པའི་དོན་བསྡུ་བ་དང་། ལུས་སུ་དམིགས་པ་འཁྲུལ་པ་ཡིན་པ་དང་། འཁྲུལ་པར་བསྒྲུབ་པའོ། ། དེ་ལ་གཉིས། འཁྲུལ་པའི་རྒྱུ་དང་། འཁྲུལ་པའི་ཤེས་བྱེད་དོ། ། ཚོར་བ་དྲན་པ་ཉེ་བར་བཞག་པ་ལ་བཞི། ཚོར་བའི་རང་བཞིན་མ་གྲུབ་པ་དང་། རྒྱུ་རེག་པ་མ་གྲུབ་པ་དང་། ཡུལ་མ་གྲུབ་པ་དང་། འཛིན་བྱེད་མ་གྲུབ་པའོ། ། དང་པོ་ལ་ལྔ། སྡུག་བསྔལ་དོན་དམ་དུ་མ་གྲུབ་པ་དང་། བདེ་བ་དོན་དམ་དུ་མ་གྲུབ་པ་དང་། རྩོད་པ་སྤང་བ་དང་། དོན་དམ་དུ་མེད་པ་ཉིད་སྐབས་ལ་སྦྱར་བ་དང་། རྣམ་པར་དཔྱད་པའི་དོན་ལ་རྣལ་འབྱོར་དུ་བྱ་བའོ།  ། རྩོད་པ་སྤང་བ་ལ་གསུམ། རྒོལ་བ་དགོད་པ་དང་། ཚོར་བ་ཉིད་ཉམས་པ་དང་། བདེ་བ་ལས་མ་འདས་པའོ། ། རྒྱུ་རེག་པ་མ་གྲུབ་པ་ལ་བཞི། དབང་པོ་དང་དོན་ཕྲད་པ་མེད་པ་དང་། རྣམ་ཤེས་དང་ཕྲད་པ་མེད་པ་དང་། སྐབས་བསྡུ་བ་དང་། དེ་གྲུབ་པའི་དོན་ཏོ། ། དང་པོ་ལ་གཉིས། དབང་པོ་དང་དོན་རགས་པ་ཕྲད་པ་མེད་པ་དང་། ཕྲ་བ་རྡུལ་ཕྲན་དང་ཕྲད་པ་མེད་པའོ། ། དེ་ལ་བཞི། རྟགས་དགོད་པ་དང་། ཕྱོགས་ཆོས་བསྒྲུབ་པ་དང་། ཁྱབ་པ་བསྒྲུབ་པ་དང་། དོན་བསྡུ་བའོ།  ། འཛིན་བྱེད་མ་གྲུབ་པ་ལ་བཞི། སེམས་མྱོང་བྱེད་མ་ཡིན་པ་དང་། རང་མྱོང་བྱེད་མ་ཡིན་པ་དང་། དེ་ལས་གཞན་མ་ཡིན་པ་དང་། སྐབས་བསྡུ་བའོ། ། སེམས་དྲན་པ་ཉེ་བར་བཞག་པ་ལ་གཉིས། ཡིད་ཀྱི་རང་བཞིན་མ་གྲུབ་པ་དང་། རྣམ་པར་ཤེས་པ་ལྔའི་དམིགས་པ་མ་གྲུབ་པའོ། ། ཆོས་དྲན་པ་ཉེ་བར་བཞག་པ་ལ་གཉིས། ཆོས་ཐམས་ཅད་སྐྱེ་བ་མེད་པར་གྲུབ་པ་དང་། དེ་ལ་རྩོད་པ་སྤོང་བའོ། ། དེ་ལ་གསུམ༑  ཀུན་རྫོབ་མེད་པའི་ཧ་ཅང་ཐལ་བ་སྤང་བ་དང་། ངེས་བྱེད་ཐུག་པ་མེད་པའི་སྐྱོན་སྤང་བ་དང། ཕྱི་རོལ་མུ་སྟེགས་བྱེད་ཀྱི་རྩོད་པ་སྤང་བའོ། ། གཉིས་པ་ལ་གསུམ༑  ཡུལ་དང་ཡུལ་ཅན་གྱི་རྣམ་པར་བཞག་པ་སྤྱིར་བརྗོད་པ་དང་། ཡུལ་ཅན་སྐྱེ་མེད་དུ་རྟོགས་པ་གཞན་ལ་ལྟོས་ན་ཐུག་པ་མེད་པ་དང་། རང་ལ་ཉེས་པ་མེད་པའོ། ། མུ་སྟེགས་བྱེད་ཀྱི་རྩོད་པ་སྤང་བ་ལ་གསུམ། སྒྲུབ་བྱེད་མེད་པ་དང་། གནོད་བྱེད་ཡོད་པ་དང་།  ཆོས་ཐམས་ཅད་སྐྱེ་བ་མེད་པར་བསྟན་པ་ལ་རྩོད་པ་སྤང་བའོ། ། དང་པོ་ལ་གཉིས། མདོར་བསྟན་པ་དང་། རྒྱས་པར་བཤད་པའོ།  ། དེ་ལ་གཉིས། ཕན་ཚུན་བརྟེན་པ་དཔེ་དང་བཅས་པ་དང་། དཔེ་མི་མཚུངས་པས་འབྲས་བུའི་ཤེས་རྟོགས་དགག་པའོ། ། གནོད་བྱེད་མེད་(ཞཡོད་)པ་ལ་གསུམ། རྒྱུ་མེད་ལས་སྐྱེ་བ་དགག་པ་དང་། གཞན་ལས་སྐྱེ་བ་དགག་པ་དང་། རང་ལས་སྐྱེ་བ་དགག་པའོ། ། དང་པོ་ལ་བཞི། སྤྱིར་བསྟན་པ་དང་། འབྲས་བུའི་རྣམ་དབྱེ་རྒྱུ་ལ་ལྟོས་པ་དང་། རྒྱུའི་རྣམ་དབྱེ་རྒྱུ་ལ་ལྟོས་པ་དང་། ནུས་པའི་རྣམ་དབྱེ་རྒྱུ་ལ་ལྟོས་པའོ། ། གཞན་སྐྱེ་ལ་གཉིས། དབང་ཕྱུག་རྒྱུ་མ་ཡིན་པ་དང་། རྡུལ་ཕྲན་རྒྱུ་མ་ཡིན་པའོ། ། དང་པོ་ལ་བཞི། དྲི་བ་དགོད་པ་དང། དབང་ཕྱུག་ཉིད་མ་གྲུབ་པ་དང་༑ འབྲས་བུ་མི་སྲིད་པ་དང་།  སྐྱེད་བྱེད་དགག་པའོ། ། གཉིས་པ་ལ་བཞི། འབྱུང་བ་དགག་པ་དང་། ནམ་མཁའ་དང་། བདག་དང་། བསམ་གྱིས་མི་ཁྱབ་པ་དགག་པའོ། ། འབྲས་བུ་མི་སྲིད་པ་ལ་གཉིས། བདག་ལ་ནུས་པ་འགལ་བ་དང་། ཤེས་པ་དང་། བདེ་སྡུག་གཞན་ལ་ནུས་པ་མཐོང་བའོ། ། སྐྱེད་བྱེད་དགག་པ་ལ་གསུམ༑ འབྲས་བུ་རེས་འགའ་བས་འགལ་བ་དང་། དེ་ལྟོས་མེད་ཀྱིས་གྲུབ་པ་དང་༑ ལྟོས་པ་ཉིད་དགག་པའོ། ། དེ་ལ་གཉིས། ཐམས་ཅད་འབྲས་བུ་ཡིན་པས་ལྟོས་པ་འགལ་བ་དང་། ལྟོས་ནས་དབང་ཕྱུག་ཏུ་འགལ་བའོ། ། དེ་ལ་གསུམ། ཚོགས་པ་རྒྱུ་ཉིད་དུ་འགྱུར་བ་དང་། ཚོགས་པའི་གཞན་དབང་དུ་འགྱུར་བ་དང་། འདོད་པའི་གཞན་དབང་དུ་འགྱུར་བའོ། ། རང་ལས་སྐྱེ་བ་དགག་པ་ལ་གཉིས། དགག་པའི་ཡུལ་བསྟན་པ་དང་། དེ་དག་དགག་པའོ། ། དང་པོ་ལ་གསུམ། ཡུལ་སྤྱིར་བརྗོད་པ་དང་། གཙོ་བོའི་རང་བཞིན་དང་། འབྲས་བུའི་རང་བཞིན་ནོ། ། དེ་དག་དགག་པ་ལ་བཞི། གནོད་པ་སྤྱིར་བརྗོད་པ་དང་། བདེ་སྡུག་ཕྱི་རོལ་གྱི་དོན་ཡིན་པ་དགག་པ་དང་། གཙོ་བོ་བརྟག་པར་མི་འཐད་པ་དང་། ཡོད་པ་སྐྱེ་བར་འགལ་བའོ། ། དང་པོ་ལ་གསུམ། གཙོ་བོའི་རང་བཞིན་དགག་པ་དང་། དེའི་ཡོན་ཏན་དགག་པ་དང་། འབྲས་བུའི་རང་བཞིན་དགག་པའོ། ། བདེ་སྡུག་ཕྱི་རོལ་གྱི་དོན་ཡིན་པ་དགག་པ་ལ་གཉིས། སྣང་བ་མི་དམིགས་པས་དགག་པ་དང་། བདེ་སོགས་ཀྱི་རྒྱུ་ཡིན་པས་དགག་པའོ། ། དེ་ལ་བཞི། བརྗོད་ཟིན་པའི་རིགས་པ་དྲན་པ་ལ་སྦྱར་བ་དང་། ཐ་སྙད་དུ་རང་གི་ཚིག་དང་འགལ་བ་དང་། སྔ་མ་ཉིད་བརྟན་པར་མི་གནས་པ་དང་། བཟློག་པ་དེ་ཁོ་ན་ཉིད་དུ་མ་གྲུབ་པའོ། ། གཙོ་བོར་རྟག་པར་མི་འཐད་པ་ལ་བཞི། སྣང་བ་མི་དམིགས་པས་དགག་པ་དང་། ཕྲ་རགས་སུ་འགལ་བ་དང་། དེ་དག་གནས་སྐབས་མི་རྟག་པར་འགྱུར་བ་དང་། དེས་ན་མི་རྟག་པར་གྲུབ་པའོ། ། ཡོད་པ་སྐྱེ་བར་འགལ་བ་ལ་བཞི། དགག་པའི་ཡུལ་སྤྱིར་བརྗོད་པ་དང་། རང་གི་འདོད་པས་མ་ངེས་པ་དང་། འཇུག་པ་འཆོལ་བར་འགྱུར་བ་དང་།  རྩོད་པ་སྤང་བའོ། ། དེ་ལ་གསུམ། འཇུག་པ་མཚུངས་པ་དང་། འཇིག་རྟེན་རྨོངས་པ་དང་འགལ་བ་དང་། འབྲས་བུའི་འཇུག་པ་སླུ་བར་ཐལ་བའོ།  ། ཆོས་ཐམས་ཅད་སྐྱེ་བ་མེད་པར་བསྟན་པའི་རྩོད་པ་སྤང་བ་ལ་གསུམ། རྒོལ་བ་དགོད་པ་དང་། ཡོངས་གཅོད་ལ་ཚད་མ་ཡིན་པ་དང་། རྣམ་བཅད་ལ་ཚད་མ་མ་ཡིན་པའོ། ། སྤྱི་དོན་གསུམ་པ་ཆོས་ཐམས་ཅད་སྐྱེ་འགག་དང་བྲལ་བའི་སྒོ་ནས་ཤེས་རབ་ཀྱི་ཕ་རོལ་ཏུ་ཕྱིན་པའི་དོན་བསྡུས་ཏེ་བསྟན་པ་ལ་བཞི། ཆོས་ཐམས་ཅད་སྐྱེ་འགག་མེད་པའི་དོན་དངོས་དང་། ཆོས་ཐམས་ཅད་རྟེན་འབྲེལ་སྒྱུ་མར་བསྟན་པ་དང་། རྟེན་འབྲེལ་ཙམ་ཉིད་ངོ་བོར་འདོད་པ་དགག་པ་དང་། སྲིད་ཞི་མཉམ་པའི་ལམ་དུ་བསྡུ་བའོ།  ། དང་པོ་ལ་གཉིས།  བསྒྲུབ་བྱའི་གཏན་ཚིགས་དང་༑ དུས་གསུམ་མཉམ་པ་བསྒྲུབ་པའོ། ། གཉིས་པ་སྒྱུ་མར་བསྟན་པ་ལ་བཞི། དཔེས་བསྟན་པ་དང་། དོན་ལ་སྦྱར་བ་དང་། དཔེ་དོན་བསྲེ་བ་དང། དོན་བསྡུ་བའོ༑ ༑གཉིས་པ་རྟེན་འབྲེལ་ཙམ་ཉིད་ངོ་བོར་འདོད་པ་དགག་པ་ལ་གཉིས། ཡོད་པར་སྐྱེ་བ་དགག་པ་དང་། མེད་པར་སྐྱེ་བ་དགག་པའོ། ། དེ་ལ་གསུམ། རིགས་པ་མདོར་བསྟན་པ་དང་། དངོས་མེད་རྒྱུའི་ཡུལ་དུ་དགག་པ་དང་། ནུས་པ་ཡུལ་ཉིད་དགག་པའོ། ། དེ་ལ་གཉིས། དངོས་མེད་དངོས་པོར་མི་འགྱུར་བ་དང་། དངོས་མེད་གཞན་དུ་མི་འགྱུར་བའོ། ། མཇུག་ཕན་ཡོན་རྗེས་སུ་གདམས་པ་ལ་གཉིས༑ སྟོང་ཉིད་རྟོགས་ནས་རང་དོན་གྲུབ་པའི་ཕན་ཡོན་དང་། ཟུང་འཇུག་ཏུ་བྱ་བའི་ཕྱྀར་གཞན་ལ་སྙིང་རྗེ་བསྐྱེད་པར་གདམས་པའོ། ། དང་པོ་ལ་གསུམ། འཇིག་རྟེན་ཆོས་བརྒྱད་མ་གྲུབ་པ་དང་། དེ་ལ་བརྟེན་པའི་སྲེད་པ་ལྡོག་པ་དང་། དེས་ན་དོན་ལ་གདམས་པའོ། ། ཟུང་འཇུག་ཏུ་བྱ་བའི་ཕྱིར་གཞན་ལ་སྙིང་རྗེ་བསྐྱེད་པར་གདམས་པ་ལ་གསུམ། མཐོང་བའི་སྡུག་བསྔལ་དང་། མ་མཐོང་བའི་སྡུག་བསྔལ་དང་། དེ་རྗེས་སུ་གཟུང་བར་སྨོན་པའོ། ། བར་པ་ལ་བཞི། འཁོར་བའི་སྡུག་བསྔལ་མདོར་བསྟན་པ་དང་། སྡུག་བསྔལ་བརྒྱུད་མར་འཇུག་པ་དང་། སྡུག་བསྔལ་ལ་སྡུག་བསྔལ་དུ་མ་ཤེས་པ་དང་། མྱོང་བར་འགྱུར་བའི་སྡུག་བསྔལ་གྱི་རྣམ་པའོ། ། གཉིས་པ་ལ་ལྔ། སྡུག་བསྔལ་གྱི་རྩ་བ་མ་ཞི་བས་སྡུག་བསྔལ་གྱི་རྣམ་གྲངས་བསྟན་པ་དང་། བཟློག་པའི་ཐབས་མེད་པ་དང་། བར་ཆད་མང་བ་དང་༑ རྟེན་རྙེད་པར་དཀའ་བ་དང་། རྒྱུ་ཡང་དཀའ་བའོ། ། དེ་རྗེས་སུ་གཟུང་བར་སྨོན་པ་ལ་གཉིས། སྡུག་བསྔལ་ཞི་བ་དང་། མངོན་ཞེན་མེད་པའོ། །  ། །ལེའུ་བཅུ་པ་བརྩམས་པ་མཐར་ཕྱིན་པ་མཇུག་གི་དོན་ལ་གསུམ། བསྔོ་བའི་རྒྱུ་དང་། ཇི་ལྟར་བསྔོ་བའི་ཚུལ་དང་། བཀའ་དྲིན་རྗེས་སུ་དྲན་པའི་ཕྱག་བྱ་བའོ༑ ༑བར་པ་ལ་གསུམ། གཞན་དོན་དུ་བསྔོ་བ་དང་། རྩོམ་པ་པོ་རང་དོན་དུ་བསྔོ་བ་དང་། བདེ་བའི་འབྱུང་གནས་བསྟན་པའི་དོན་དུ་བསྔོ་བའོ། ། དང་པོ་ལ་གཉིས༑ འཇིག་རྟེན་པའི་དོན་དུ་བསྔོ་བ་དང་། འཇིག་རྟེན་ལས་འདས་པའི་དོན་དུ་བསྔོ་བའོ། ། དང་པོ་ལ་གསུམ། སྤྱིར་བསྔོ་བ་དང་། ངན་འགྲོའི་དོན་དུ་བསྔོ་བའོ༑ ༑(ལུ+བདེ་འགྲོའི་དོན་དུ་བསྔོ་བའོ། ། )བར་པ་ལ་གསུམ། དམྱལ་བ་དང་། དུད་འགྲོ་དང་། ཡི་དྭགས་ཀྱི་དོན་དུ་བསྔོ་བའོ། ། དང་པོ་ལ་གཉིས། སྡུག་བསྔལ་(ཞལུ+རང་)ཞི་བར་བསྔོ་བ་དང་། གཞན་གྱི་མཐུས་ཞི་བའོ། ། དང་པོ་ལ་གསུམ༑  སྤྱིར་ཞི་བ་དང་། གཞིའི་སྡུག་བསྔལ་ཞི་བ་དང་། ཉེ་འཁོར་གྱི་སྡུག་བསྔལ་ཞི་བའོ། ། བར་པ་ལ་གཉིས། གྲང་བའི་དམྱལ་བ་ཞི་བ་དང་། ཚ་བའི་དམྱལ་བ་ཞི་བའོ། ། ཉེ་འཁོར་ལ་བཞི། ཤིང་གི་གནོད་པ་དང་། བྱའི་གནོད་པ་དང་༑  ཆུའི་གནོད་པ་དང་། གཞིའི་གནོད་པ་ཞི་བར་བསྔོ་བའོ། ། དང་པོ་ལ། གཞན་གྱི་མཐུས་ཞི་བར་བསྔོ་བ་ལ་བཞི། ཕྱག་ན་རྡོ་རྗེའི་མཐུ་སྟོབས་དང་། སྤྱན་རས་གཟིགས་ཀྱི་ཐུགས་རྗེ་དང་། འཇམ་དཔལ་གྱི་ཆོ་འཕྲུལ་དང་། ཉེ་བའི་སྲས་གཞན་གྱི་ནུས་པས་ཞི་བའོ། ། བདེ་འགྲོའི་དོན་དུ་བསྔོ་བ་ལ་གསུམ། སྤྱིར་མིའི་དོན་དུ་བསྔོ་བ་དང་། བྱེ་བྲག་ཏུ་བསྟན་པ་ལ་ཞུགས་པའི་དོན་དུ་བསྔོ་བ་དང་། སེམས་ཅན་གྱི་དོན་ཀུན་ལ་ཐུན་མོང་དུ་བསྔོ་བའོ། ། དང་པོ་ལ་གཉིས། མི་འདོད་པ་བྲལ་བ་དང་། འདོད་པའི་དོན་བསྒྲུབ་པ་བསྔོ་བའོ། ། དང་པོ་ལ་བརྒྱད། དབང་པོ་མ་ཚང་བའི་སྡུག་བསྔལ་ཞི་བ་དང་། མངལ་གྱི་སྡུག་བསྔལ་ཞི་བ་དང་། དབུལ་བ་དང་། ཡིད་མི་བདེ་བ་དང་། ན་བའི་དང་། སྡང་བ་དང་ཕྲད་པའི་དང་། མགྲོན་པོའི་དང་། མི་མ་ཡིན་པའི་གནོད་པ་ཞི་བའི་དོན་དུ་བསྔོ་བའོ། ། འདོད་པའི་དོན་གྲུབ་པར་བསྔོ་བ་ལ་གསུམ། ཕུན་སུམ་ཚོགས་པའི་དོན་དུ་བསྔོ་བ་དང་། ཡང་དག་པའི་བསམ་པ་ལ་འཇུག་པར་བསྔོ་བ་དང་། མཐུན་པའི་རྐྱེན་ཚོགས་པར་བསྔོ་བའོ། ། དང་པོ་ལ་དྲུག དལ་འབྱོར་ཕུན་སུམ་ཚོགས་པ་ཐོབ་པ་དང་། ལོངས་སྤྱོད་ཕུན་སུམ་ཚོགས་པ་དང་། འཚེ་བ་མེད་པ་དང་། གཟུགས་ཕུན་སུམ་ཚོགས་པ་དང་། རྩོད་པ་མེད་པ་དང་། དམན་པ་ལས་མཆོག་ཏུ་གྱུར་པའོ། ། ཡང་དག་པའི་ལམ་ལ་འཇུག་པ་ལ་གཉིས། དགེ་བ་ཕུན་སུམ་ཚོགས་པའི་དོན་དུ་བསྔོ་བ་དང་༑  བསྒྲུབ་པ་ཕུན་སུམ་ཚོགས་པའི་དོན་དུ་བསྔོ་བའོ།  ། མཐུན་པའི་རྐྱེན་འཚོགས་པའི་དོན་དུ་བསྔོ་བ་ལ་ལྔ། རིང་དུ་བདེ་བར་འཚོ་བ་དང་། སྣོད་རྣམ་པར་དག་པ་དང་། བཅུད་རྣམ་པར་དག་པ་དང་། བསྒྲུབ་པའི་རྐྱེན་ཕུན་སུམ་ཚོགས་པ་དང་། གནོད་པ་ཞི་བའོ། ། སྒྲུབ་པའི་རྐྱེན་ཕུན་སུམ་ཚོགས་པ་ལ་ལྔ། ཆོས་ཐོབ་པའི་རྐྱེན་དང་། མཆོད་བྱ་མཆོད་པའི་རྒྱུ་དང་། འཚོ་བའི་རྒྱུ་དང་། གྲོགས་ཕུན་སུམ་ཚོགས་པ་དང་། སྨན་ཕུན་སུམ་ཚོགས་པའོ། ། བྱེ་བྲག་ཏུ་བསྟན་པ་ལ་ཞུགས་པའི་དོན་དུ་བསྔོ་བ་ལ་ལྔ། དགེ་འདུན་གྱི་དོན་དུ་བསྔོ་བ་དང་། དགེ་སློང་གི་དོན་དུ་བསྔོ་བ་དང་། དགེ་སློང་མའི་དོན་དུ་བསྔོ་བ་དང་། རབ་ཏུ་བྱུང་བའི་དོན་དུ་བསྔོ་བ་དང་། སྡེ་སྣོད་འཛིན་པའི་དོན་དུ་བསྔོ་བའོ། ། འཇིག་རྟེན་ལས་འདས་པའི་དོན་དུ་བསྔོ་བ་ལ་གསུམ། བྱང་ཆུབ་སེམས་དཔའ་དང་། སངས་རྒྱས་དང་། ཉན་ཐོས་དང་། རང་རྒྱལ་གྱི་དོན་དུ་བསྔོ་བའོ། ། རང་གི་དོན་དུ་བསྔོ་བ་ལ་བཞི། གནས་སྐབས་ཀྱི་འབྲས་བུ་ཐོབ་པ་དང་། འཇམ་པའི་དབྱངས་དང་ཕྲད་པ་དང་། བྱང་ཆུབ་སེམས་དཔའི་སྤྱོད་པ་སྤྱད་པ་དང་། གཞན་གྱི་དོན་གྲུབ་པར་སྨོན་པའོ། ། བསླབ་པ་ཀུན་ལས་བཏུས་པའི་དོན་གསུམ་གྱིས་བསྡུས་དོན་ལེའུ་བདུན་པ་གཉིས་ཀྱིས་ཏེ། གཉིས་ནི་ལེའུའི་མིང་བཞིན་ལས། ། དབེན་པ་རྟེན་འབྲེལ་བསམ་གཏན་དེ། ། བདག་མེད་ཤེས་རབ་གཉིས་པའོ། ། བཏང་དང་བསྲུང་དང་ལུས་དག་པས། ། ཕ་རོལ་ཕྱིན་དྲུག་བཅུ་བཞིར་ཕྱེ། ། དག་པ་གཉིས་དང་སྤེལ་བ་གསུམ། ། ལྔ་ནི་དོན་འདིར་རྟོགས་འགྱུར་ལ། ། དེས་ན་བསླབ་པ་བསྡུས་པ་ཡི། །  དོན་བསྡུས་འདིར་ནི་ཤེས་པར་བྱ། ། བྱང་ཆུབ་སྤྱོད་ལ་འཇུག་པ་འདི། ། མཁས་པ་བརྒྱུད་ནས་འོངས་མོད་ཀྱིས། ། བདག་གི་བླ་མ་མ་གཏོགས་པ། ། འདི་འདྲའི་དོན་བསྡུས་དྲན་པ་མེད། ། དེས་ན་བླ་མའི་གསུང་བཞིན་དུ། ། གསལ་བར་བཀོད་པའི་བསོད་ནམས་ཀྱིས།  ། ནམ་མཁའི་མཐས་གཏུགས་གྱུར་པ་ཡིས། ། ལུས་ཅན་སངས་རྒྱས་ཐོབ་པར་ཤོག ། ས་སྐྱའི་དགེ་བསྙེན་གྲགས་པ་རྒྱལ་མཚན་ལ། ། དོན་འདི་ཀུན་གྱིས་གསོལ་བ་འདེབས་མོད་ཀྱི། ། ལྷ་ཐོག་སྟོན་པ་དགེ་སློང་ཡོན་ཏན་གཟུངས༑ ༑དེ་ཡིས་ནན་ཏན་བསྐྱེད་དེ་བསྐུལ་ནས་བྲིས།  ། བྱང་ཆུབ་སེམས་དཔའི་སྤྱོད་པ་ལ་འཇུག་པའི་བསྡུས་དོན།  ཤཱཀྱའི་དགེ་བསྙེན